Rapportryers vier vroue se waarde | Netwerk24
Rapportryers vier vroue se waarde
16 September 2020 06:01
Juan-Pierre, Annemie en Pieter Bosman het die verrigtinge as gesin bygewoon.Foto: Verskaf
Lede van die Rapportryerskorps van Bethlehem het op Vrouedag aangesit vir 'n romantiese ontbyt saam met hul wederhelfte by die Park-hotel om dié dag te vier.
Hennie Venter het as gasheer opgetree en die vroue herinner aan hoe kosbaar hulle is.
Ds. Dawie Kriel het die program vir die geselligheid met Skriflesing uit verskeie Bybelverse en gebed geopen.
Ben Jacobs, korpsvoorsitter, het die beskrywing van die vrou waarvan daar in Spreuke 31 vertel word, as aanvang gebruik vir sy eerbetoning aan die vroue.
Wanneer 'n vrou die Here dien en haar kinders opvoed om die regte weë te volg, dan verdien sy om geprys te word, was Jacobs se boodskap aan die gaste.
Die mans is daarna aangemoedig om hul waardering vir hul vrou op 'n tasbare wyse te betoon deur 'n rooi roos en sjokolade aan elkeen te oorhandig, tesame met 'n uitdruk van die Skrifgedeelte van Spreuke 31.